આ અંગે મળતી માહિતી અનુસાર તાપી જિલ્લાના વ્યારા તાલુકાનાં કપડવણ ગામે નિશાળ ફળિયામાં રહેતા ઇલાબેન રતિલાલ ગામિત (55) નાઓ તા-17 ઓગષ્ટના રોજ તેઓ પોતાના ખેતરે હાજર હતા ત્યારે ગામમાં રહેતા સંદીપ ઉર્ફે સંદાલ લાછાભાઈ ગામિત તથા શારદાબેન સંદીપભાઈ ગામિત નાઓએ એક બીજાની મદદગારી કરી ઇલાબેન સાથે જૂની ઝગડાની અદાવત રાખી ઇલાબેનના ખેતરે પહોંચી જઇ ઇલાબેનને જાનથી મારી નાંખવાની ધમકી આપી તેમજ અપશબ્દો બોલી સંદીપભાઈ નાઓએ ઇલાબેનને હાથના ભાગે તેમજ પગના ભાગે તેમજ પીઠના ભાગે લાકડીના સપાટા મારી ઇજા પહોંચાડી ભાગી છૂટ્યા હતા.